open-index/open-wikipedia-markdown huggingface dataset:
Vigilia Natalis Christi

[thumb|*Julaftonen* ("Vigilia Natalis Christi" [Lingua Suecica|Suecice), pictura hydrochromatica ex anno 1904 aut 1905 a Carolo Larsson facta.]]
[thumb|[Arbor natalicia.]]
**Vigilia Natalis Christi** sive **vigilia Natalis Domini** celebratur pridie Natalis Christi. 

## Traditio occidentalis 
Dies Natalis Christi toto orbe terrarum celebratur, Vigilia Natalis Christi imprimis in illis regionibus, ubi ecclesiae occidentales vigent aut vigebant. Ibi hic dies partim vel ex toto est dies feriatus diei sollemni praecurrens traditioni originaliter Iudaicae sequens, quod dies liturgicus iam pridie vesperi post solis occasum incipit. 

Multis locis vesperi campanae pulsantur et liturgiae habentur. Cum Evangelium secundum Lucam referat Iesum nocte natum esse(Lc 2,6-8), missa in memoriam huius nativitatis media nocte celebrari solet. 
Variae diei festi appellationes noctem admonent, ut puta "Heiliger Abend" (Vesper Sanctus) in Lingua Theodisca vel "Nochebuena" (Nox Bona) in Lingua Hispanica; similiter et ille hymnus titulo Alma nox paene toto orbe terrarum notus illam salutis noctem commemorat. 
Plurimi inter gentes varii mores cum vigila Natalis Christi conexi sunt: Familiae congregantur, cantica natalicia cantantur, arbores nataliciae ornantur et ceris illuminantur, parvulis vel omnibus dona praebentur sive a Iesu parvulo sive a Sancto Nicolao (Anglice: Santa Claus), quamquam hic imprimis die 6 Decembris venire dicitur.  

## Traditio orientalis 
In Ritu Byzantino Vigilia Natalis Christi Παραμονή Χριστουγέννων ("Preparatio Natalis Christi") appellatur. Ultimus est dies ieiunei quadraginta dierum, quod in festo Philippi apostoli die 14 Novembris incipit. Sunt, qui nihil comedunt, antequam prima stella in caelo apparuit stellam admonens, quae Bethlehem in urbe super locum, quo Iesus natus est, surrexit. Liturgia maturius incipit: Primum Horae Imperiales (Ακολουθία των Μεγάλων Ωρών) celebrantur Divina Liturgia una cum Vesperis sequentibus. Postea cereo novo media in ecclesia illuminato Troparion et Contacion sollemnitatis canuntur.

Vesperi Vigila omnium noctium, quae dicitur, ex Magno Completorio, Matutino et Hora prima composita celebratur. Liturgia Byzantina Vigiliae Natalis Christi similis est illi Diei Passionis Domini demonstrans incarnationem primum gradum ad crucifixionem et resurrectionem Christi esse. Idem icon Natalis Christi ostendit, in qua Iesus parvulus pannis funebribus involutus pingitur. Praeterea puer in saxo, quod sepulcrum Christi admonet, iacet. 

Qibusdam locis fideles Orthodoxi post vesperas domos revertuntur ad cenam festivam edendam regulis tamen ieiunii vigentibus: caro, lac, cibus e lacte factus (caseus), ova etc. non consumuntur.

## Notae 
* Adventus
* Matutinum
* Pervigilium
* Vigilia Paschalis

## Bibliographia 
*Guido Fuchs: Heiligabend. Riten, Räume, Requisiten. Regensburg 2002, ISBN 3-7917-1809-6.

## Nexus externi 
Categoria:Sollemnia natalicia Iesu Christi
Minim

Quod attinet ad palaeographiam, linea brevis rectaque quae chirographo usurpatur Anglice *minim* vocatur, quem verbum e Latino minimo trahitur. Litterarum i, m, n, et u litteris uncialibus scriptarum et recentioribus ex eis tractis minim linea principalis est, quod fundamentum quoque est partium litterarum aliarum: cum super finem extenditur ascendens fit velut litterae d et b; cum subter finem extenditur descendens fit velut litterae p et q; stirps est cum pars litterae efficit velut littera r.

Saepe minima linea conectuntur ut manifestum sit ea efficere m, n, et cetera. Scripta autem litteris Gothicis, quarum exempla recentiora textualis vocantur, minime conectuntur et quis littera significetur cerni vix potest. Cuius exemplum a saeculo quartodecimo est: "mimi numinum nivium minimi munium nimium vini muniminum imminui vivi minimum volunt", quod si litteris Gothicis scriberetur, speciem continuationis linearum disiunctarum praeberet, ut tandem littera i puncta et littera j separata facta sit. Sunt qui putent lingua Anglica media mores scribendi certos qui falsi habentur (*love* pro antiquo *luve*, *woman* pro antiquo *wimman* exempli gratia) crevisse ut continuationes minimum longae defugerentur.

Minima Gothica aliud alia ornamenta, quae vere *serifs* sunt, habere possunt; textualis quadrata, genus litterarum Gothicarum ornatissimum, finiales maximas scutulatasque habet; textualis sine pedibus minima sine finialibus habet, et textualis rotunda finiales rotundas habet.

Categoria:Notae scriptoriae
Marcus Didius Iulianus

[thumb|[Dupondius Didii Iuliani]]
**Marcus Didius Salvius Iulianus Severus** (natus vel 30 Ianuarii 133 vel 2 Februarii 137; mortuus 193) fuit imperator Romanus a die 28 Martii 193 usque ad diem 1 Iunii eiusdem anni.

## Gens 
Pater eius Quintus Petronius Didius Severus senator, mater Aemilia Clara ex Africa oriunda atque necessaria Lucii Octavii Cornelii Publii Salvii Iuliani Aemiliani fuit, iuris consulti clari.

## De cursu honorum 
Didius Iulianus decemvir litibus iudicandis, tribunus legionis, quaestor circa annum 157, aedilis curulis candidatus principis circa annum 162, praetor candidatus principis circa annum 164, legatus proconsulis provinciae Achaeae anno 166, tum proconsulis Africae, deinde legatus Legionis XXII Primigeniae annis 170-171, deinde legatus Augusti pro praetore Belgicae annis 172-175, consul suffectus anno 175, legatus Augusti pro praetore Dalmatiae 176, legatus Augusti pro praetore Germaniae Inferioris annis 180-185, praefectus alimentorum, legatus Augusti pro praetore Bithyniae et Ponti, denique circa annos 189 - 190 proconsul Africae

## Imperator Romanus 
Imperium per emptionem a praetorianiis, qui priorem Pertinacem interfecerant, cepit, e quo eventu incitatum est Bellum Civile Romanum 193-197. Iuliano expulso supplicium capitale Septimius Severus, subsequens imperator, dedit.

## Fontes de vita et principatu Didii Iuliani 
* Aurelius Victor, *De Caesaribus* 19
* Cassius Dio, *Historia Romana* liber 74.11-17 (quae pars  operis deperdita quidem est sed *Epitome* a monacho Byzantino Xiphilino exstat)
* Herodianus, *Ab excessu Divi Marci* liber 2.6-13
* *Historia Augusta*, "Didius Iulianus" Aelio Spartiano tributa

## Bibliographia 
* Anthony Birley, *Septimius Severus: the African emperor* (Londinii, 1971) p. 152 ff.

## Notae 

Iulianus, Marcus
Categoria:Imperatores Romani
Categoria:Consules
Categoria:Praetores
Categoria:Senatores
Categoria:Legati Galliae Belgicae
Categoria:Legati Dalmatiae
Categoria:Legati Germaniae Inferioris
Categoria:Legati Bithyniae et Ponti
Categoria:Proconsules Africae
Petrus II Sabaudiae

[right|thumb|200px|Vexillum [Sabaudia (domus regnatrix)|Sabaudiae]]

** Petrus II Sabaudiae ** (natus anno 1203 – obiit die 16 Maii 1268) fuit ab anno 1263 usque ad mortem Comes Sabaudiae, Augustae Praetoriae, Maurianae. Ab anno 1233 etiam dominus Pagus Valdensis Pagi Valdensis et ab anno 1241 Comes Richmond. 

## Nexus externi 
* De Pietro II in Archiviis Sabaudiae

Categoria:Comites Sabaudiae
Categoria:Nati 1203
Categoria:Mortui 1268
INSEE

**INSEE,** sive Francogallice ***Institut national de la statistique et des études économiques*** ('Institutum nationale rerum statisticarum atque studiorum oeconomicorum') est institutum rerum statisticarum Francicum, cuius sedes Lutetiae patet.

**Codices INSEE** sunt notae numericae seu alphanumericae quas institutum invenit ut rerum statisticarum causa publice et homines individui et societates et ergasteria describantur.

**Notae publicae geographicae** (*code officiel géographique*) sunt instituti nomenclatio communium Francicorum.

## Nexus externi 
* Situs interretialis INSEE proprius.

Categoria:Abbreviationes
Categoria:Francia
Categoria:Res statisticaeco
Categoria:Situs Francogallici
Fridericus Hebbel

**Christianus Fridericus Hebbel**, qui Veslingburi in oppido Dithmarsiae anno 1813 die 18 Martii natus obiit anno 1863 die 13 Decembris Vindobonae, poëta Germanicus et imprimis tragoediarum scriptor fuit.

Hebbel eo imprimis illustris est, quod maximus erat eorum, in Germania qui fuerunt, poetarum scaenicorum scriptorumque narrationum, qui saeculo undevicensimo opera sua ad veram hominum vitam spectare voluerunt ideoque novo sane verbo creato *realistae* appellantur. Quin etiam in carminibus faciendis Hebbel una cum Conrado Ferdinando Meyer aliisque a romanticorum more scribendi alienus vitam affectusque cottidianos celebrare maluit.

## Opera praecipua Friderici Hebbel 
* tragoedia *Iudith* inscripta (anno 1840)
* tradoedia *Genoveva* inscripta (anno 1843)
* tragoedia *Maria Magdalene*  inscripta (anno 1843)
* tragoedia *Herodes et Mariamna* inscripta (anno 1850)
* tragoedia *Agnes Bernauer* inscripta (anno 1851)
* tragoedia *Gyges eiusque anulus* inscripta (anno 1854.)
* tragoediarum trilogia *Nibelungi* inscripta (anno 1861)

## Adnotationes 
## Nexus externi
Categoria:Nati 1813
Categoria:Mortui 1863
Categoria:Auctores Theodisci
Categoria:Poetae Germaniae
Categoria:Scriptores Germaniae
Categoria:Scriptores scaenici
Ayumi Hamasaki

**Ayumi Hamasaki** est cantrix saltatrixque Iaponiensis nata in provincia Fucuoca die 2 Octobris 1978. Haec in Iaponice suaviter cantat et scribit, et multos homines delectat. Homines Hongkongi et in Sina, Iaponia, Sabana Emporio, Asia, et aliis rebus publicis Ayuminis facta et pulchritudinem amant.

## Discographia 
# A Song for ×× (Carmen xx) (01.01.1999)
# LOVEppears (Amor appareat) (10.11.1999)
# Duty (Munus) (27.09.2000)
# A BEST (A Optimus) (28.03.2001)
# I am... (Ego sum...) (01.01.2002)
# RAINBOW (Arcus pluvia) (18.12.2002)
# A BALLADS (A Carmen Tristi) (12.03.2003)
# Memorial address (Oratio recordatio) (17.12.2003)
# MY STORY (Fabula mea) (15.12.2004)
# (miss)understood (Mulier intellego) (01.01.2006)
# Secret (Specialis) (29.11.2006)
# A BEST 2 -BLACK- (A Optimus 2 -niger-) (28.02.2007)
# A BEST 2 -WHITE- (A Optimus 2 -albus-) (28.02.2007)
# GUILTY (01.01.2008)
# A COMPLETE ~ALL SINGLES~ (10.09.2008)
# Next Level (25.03.2009)
# Rock'n'Roll Circus (14.04.2010)
# Love songs (22.12.2010)
# FIVE (31.08.2011)
# Party Queen (21.03.2012)
# A SUMMER BEST (08.08.2012)
# LOVE again (08.02.2013)
# CoLOURS (18.06.2014)
# A ONE (08.04.2015)
# sixxxxxx (05.08.2015)
# Winter diary ~A7 Classical~ (23.12.2015)
# A BEST -15th Anniversary Edition- (28.03.2016)
# M(A)DE IN JAPAN (29.06.2016)

## Singuli 
### A Song for XX Singuli 
# poker face (Facies sine vultus)
# YOU (Tu)
# Trust (Fides)
# for my dear... (Tibi...)
# Depend on You (Consisto tibi)

### LOVEppears Singuli 
# WHATEVER (Quicquid)
# LOVE ~Destiny~ (Amor ~fas~)
# TO BE (Sum)
# Boys & Girls (Pueri et Puellae)
# A
# appears (Appareat)
# Kanariya
# Fly high (Evolo altus)

### Duty Singuli 
# vogue (Venustas)
# Far away (Procul)
# SEASONS
# SURREAL (Specialissimus)
# AUDIENCE (Celebratio)

### I am... Singuli 
# M
# evolution (Vicissitudo)
# NEVER EVER (Numquam Umquam)
# Endless Sorrow (Maeror aeternus)
# UNITE! (Concilio!)
# Dearest (Carus)
# A Song is Born (Carmen Nascor)
# Daybreak (Diluculo)

### RAINBOW Singuli 
# Free & Easy (Libera et facilis)
# H
# Voyage (Navigatio)

### Memorial Address Singuli 
# &
# forgiveness (Venia)
# No way to say (Non queo dicum)

### MY STORY Singuli 
# Moments (Articuli)
# Inspire c/w GAME (Incito c/w Ludus)
# CAROLS (Carmen)

### (miss)understood Singuli 
# STEP you / is this LOVE? (Ingredi / hic est AMOR?)
# fairyland
# HEAVEN (Caelum)
# Bold & Delicious/Pride (Audax et esculentus)

### Secret Singuli 
# Startin' / Born to Be (Incohare)
# BLUE BIRD

### Guilty Singuli 
# Glitter / Fated
# Talkin' 2 Myself
# Together When...
# Mirrorcle World

### Next Level Singuli 
# Days/GREEN
# Rule/Sparkle

### Rock'n'Roll Circus Singuli 
# Sunrise/Sunset ~LOVE is ALL~
# You were.../BALLAD

### Love Songs Singuli 
# MOON/blossom
# crossroad
# L

### Party Queen Singuli 
# how beautiful you are

### Colours Singuli 
# Feel the love/Merry-go-round
# Terminal

### A One Singuli 
# Zutto.../Last minute/Walk

### Step by Step Singulli 
# Step by Step

## Nexus externus 
* Situs officialis

Categoria:Saltatores Iaponiae
Categoria:Cantores Iaponiae
Florentinus (scriptor de re rustica)

**Florentinus** fuit scriptor de re rustica, nomine Romanus, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Florentini dempta.

## Index fragmentorum 
**Fragmenta Anatolii de bubus* in corpore *Hippiatricorum* servata
**Geoponica* 1.1: de revolutionibus anni secundum calendarium Romanum.
**Geoponica* 2.22: praeparatio stercoris.
**Geoponica* 2.25, 32, 33, 34: de satione.
**Geoponica* 2.36-39: de cicere, lente, milio, lupino.
**Geoponica* 2.44-47: de vilico; de sanitate operariorum.
**Geoponica* 4.1, 8, 12: de vinea.
**Geoponica* 5.1, 9, 12, 14, 17, 51.
**Geoponica* 6.1, 7, 14.
**Geoponica* 7.7, 37.
**Geoponica* 8.23.
**Geoponica* 9.2, 14 (de uva in oleam inserta quam in horto Marii Maximi vidit); 9.16, 28.
**Geoponica* 10.1, 4, 7, 13, 29, 37, 41, 51, 52, 57, 66, 75, 76, 90.
**Geoponica* 11.7, 18, 20, 26.
**Geoponica* 12.2, 10(?), 13, 20.
**Geoponica* 13.8, 9, 14.
**Geoponica* 14.1, 7, 16.
**Geoponica* 15.2.
**Geoponica* 16.22.
**Geoponica* 17.1, 23.
**Geoponica* 18.1, 9.
**Geoponica* 19.2 (?), 6.
**Geoponica* 20.1.

## Notae 

## Bibliographia 
*Andrew Dalby, *Siren Feasts* (Londinii: Routledge, 1996. ISBN 0-415-15657-2) pp. 80, 100, 150.
*Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xi
*E. Oder, '"Beiträge zur Geschichte der Landwirthschaft bei den Griechen" in *Rheinisches Museum* vol. 45 (1890) pp. 58-98, 202-22, vol. 48 (1893) pp. 1-40; vide vol. 45 pp. 83-87.

Categoria:Scriptores de re rustica
Categoria:Auctores Graeci antiqui
Categoria:Scriptores operum deperditorum
Categoria:Nati millennio 1
Categoria:Mortui millennio 1
Sextus Iulius Africanus

**Sextus Iulius Africanus** (post annum 221 mortuus) fuit historicus et paradoxographus, nomine Romanus, Graece scribens, cuius opus nunc est pro maiore parte deperditum. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta "e *Paradoxis* Africani" dempta.

## Opera 
**Cesti* (partim servati)
**Chronographiae* a creatione mundi usque ad annum 221 productae
**Paradoxa*
**Epistulae*

## Index fragmentorum 
**Fragmenta Anatolii de bubus* in corpore *Hippiatricorum* servata.
*Fragmentum a Zosimo servatum.
**Geoponica* 1.15-16 et fortasse 1.14: de grandine et fulmine.
**Geoponica* 2.7, 18, 28: de satione.
**Geoponica* 4.2: de vitibus arbustivis.
**Geoponica* 5.24, 30, 48.
**Geoponica* 7.9, 14.
**Geoponica* 9.8, 14 (citatur Florentinus).
**Geoponica* 10.9, 16, 30, 36, 49, 53, 55, 59, 66, 82.
**Geoponica* 12.11, 38.
**Geoponica* 13.3, 13, 18.
**Geoponica* 14.3, 10, 15.
**Geoponica* 17.6, 11.
**Geoponica* 18.4, 12.
*Fragmenta a Psello servata.

## Notae 

## Bibliographia 
* Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
* "Iulii Africani Cesti cum observationibus variorum" in *Ioan. Meursii Operum ...* vol. 7 (Florentiae, 1746) 
* Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) pp. v-vii
* W. Reichardt, *Die Briefe des Sextus Julius Africanus an Aristides und Origenes*. Lipsiae: Hinrichs, 1909 (*[Texte und Untersuchungen* vol. 34 iii)
* F. C. R. Thee, *Julius Africanus and the Early Christian View of Magic*. Tübingen, 1984 
* J.-R. Vieillefond, *Les "Cestes" de Julius Africanus*. Florentiae: Sansoni, 1970
* *Paradoxographoi* ed. A. Westermann (Brunsvigae, 1839) pp. xliv-xlvii

## Nexus externi 
* Textus *Cestorum* Graecus

Categoria:Scriptores de re rustica
Categoria:Scriptores Imperii Romani
Categoria:Historici Romani antiqui
Categoria:Scriptores magici
Categoria:Auctores Graeci antiqui
Categoria:Nati saeculo 2
Categoria:Mortui saeculo 3
Leontius (scriptor de re rustica)

**Leontius** sive **Leontinus** (Graece  seu , vel secundum Photium ) fuit scriptor de re rustica, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis nonnulla excerpta ex opere Leontii dempta. Petrus Needham in editione sua *Geoponicorum* suggerit hunc Leontium idem esse ac Leontium Scholasticum temporis Iustiniani poëtam; de quo non satis liquet. 

## Index fragmentorum 
**Geoponica* 2.13: qualia semina in humida terra, qualia in arida serenda.
**Geoponica* 2.24: de sarritione post sationem et herbarum runcatione.
**Geoponica* 5.47: quomodo uvis acerbis, aut alio modo corruptis, et vino ex ipsis expresso remedium sit adhibendum.
**Geoponica* 7.34: quod non solum vinum, sed alia quaedam inebrient potantes.
**Geoponica* 8.32: sapae optimae confectio.
**Geoponica* 9.11: quod multis et diversis modis olea plantetur.
**Geoponica* 10.4: de plantatione palmarum.
**Geoponica* 10.50: de scabiosa ficu.
**Geoponica* 10.52: de insitione ficorum.
**Geoponica* 10.78: quando arbores purgandae.
**Geoponica* 11.21: de iride.
**Geoponica* 12.33: de pulegio.
**Geoponica* 14.11: ut gallinae magna ova pariant, et de ovorum asservatione.
**Geoponica* 14.25: de graculis.
**Geoponica* 15.8: ut neque alvearia, neque agri, neque domus, neque pecorum stabula, neque officinae, ullo incantamento afficiantur [sic rubricatio: sed potius de medicamentis herbalibus et mineralibus utendis].
**Geoponica* 18.13: de medela ovium.

## Notae 

## Bibliographia 
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xiii

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Tarentinus (scriptor de re rustica)

**Tarentinus** (Graece ) fuit scriptor de re rustica, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Tarentini dempta.

## Index fragmentorum 
**Fragmenta Anatolii de bubus* in corpore *Hippiatricorum* servata
**Geoponica* 2.12: qualia semina in profundiore terra, qualia in tenuiore serenda.
**Geoponica* 2.27: de horreo et de frumenti diuturnitate.
**Geoponica* 4.4: de uva ex myrto.
**Geoponica* 5.11: quid in vineis seminare liceat.
**Geoponica* 7.16: vini acescentis curandi ratio.
**Geoponica* 9.21: quomodo oleum purum facias.
**Geoponica* 10.24: de insitione pirorum.
**Geoponica* 11.23: de plantatione violarum.
**Geoponica* 12.41: quomodo fungi fiant.
**Geoponica* 13.4: de muribus domesticis (pars capituli  "e Tarentini libro de horreo" extracta).
**Geoponica* 13.8: de serpentibus (pars capituli).
**Geoponica* 13.9: de scorpiis (pars capituli).
**Geoponica* 20.6: de capiendis piscibus.

## Notae 

## Bibliographia 
* Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
* Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xx

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Damegeron

**Damegeron** fuit scriptor de re rustica, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis nonnulla excerpta ex opere Damegerontis dempta.

## Index fragmentorum 
**Geoponica* 2.30-31: de hordei et farinae diuturnitate.
**Geoponica* 5.21, 37.
**Geoponica* 7.13, 24.
**Geoponica* 9.18, 26.
**Geoponica* 10.12, 63.
**Geoponica* 12.12, 35.

Categoria:Scriptores de re rustica
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Sotion (scriptor de re rustica)

**Sotion** fuit scriptor de re rustica, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Sotionis dempta.

## Index fragmentorum 
**Fragmenta Anatolii de bubus* in corpore *Hippiatricorum* servata
**Geoponica* 1.13: de diebus sine luna (pars capituli).
**Geoponica* 2.19: quid facere et quid non, ut semina fertilia evadant.
**Geoponica* 2.29: ne formicae frumentarios acervos contingant.
**Geoponica* 2.42: de herba leone sive orobanche.
**Geoponica* 5.9, 10: de plantatione vitis (pars capitulorum). 
**Geoponica* 5.16: quod conferat non unius speciei vitem, sed diversa genera separatim plantare 
**Geoponica* 5.19: de modo culturae terrarum. 
**Geoponica* 5.28: de pampinatione. 
**Geoponica* 5.38: de lacrimantibus vitibus.
**Geoponica* 6.17: quomodo dignoscamus an mustum aquam habeat.
**Geoponica* 7.6: de vini transfusione (pars capituli). 
**Geoponica* 7.15: indicatio et praenotiones vinorum acescentium et durabilium. 
**Geoponica* 7.25: ut vinum florem non habeat. 
**Geoponica* 7.35: quomodo citra uvam vinum fiat.
**Geoponica* 9.9: de adultarum olearum cura. 
**Geoponica* 9.27: olei Istrico similis faciendi ratio.
**Geoponica* 10.10: de servandis et reponendis citriis.
**Geoponica* 10.87: ne arbores fructum abiiciant.
**Geoponica* 12.15: de betis et quomodo magnae fieri possint.
**Geoponica* 12.29: de porris.
**Geoponica* 13.6: de fele.
**Geoponica* 14.4: ut feles columbas non infestet.
**Geoponica* 17.7: de oestro qui  appellatur.

## Notae 

## Bibliographia 
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xix

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Georgica (Quintilii)

***Georgica*** opus fuit fratrum Quintiliorum (Sextus Quintilius Valerius Maximus et Sextus Quintilius Condianus), qui coaevales imperatoris Marci Aurelii a Commodo interfecti sunt. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta e *Georgicis* Quintiliorum dempta. Eorundem opere adscribendum est et citatio Athenaei qui in *Deipnosophistis* sic scribit: "Auctores Georgicorum fratres libro 3o ita scribunt: Et fraxino et terebinthum quae Syri nunc vocant pistacia."

## Index fragmentorum 
*Athenaeus, *Deipnosophistae* 649e: de fraxino et pistacia.
**Fragmenta Anatolii de bubus* in corpore *Hippiatricorum* servata
**Geoponica* 1.9: de ortu et occasu stellarum.
**Geoponica* 2.21: de stercore.
**Geoponica* 2.40: de leguminibus, cannabe, lino.
**Geoponica* 3: calendarium rei rusticae (e Quintiliis et Varrone).
**Geoponica* 5.8: qualia esse oporteat pagenda sarmenta, et a quali vitis parte, et utrum a nobellis aut vetulis vitibus detracta sarmenta plantare oporteat.
**Geoponica* 5.14: de differentia viviradicum plantarum et earum quae a sarmento oriuntur.
**Geoponica* 7.1: de differentia fructuum.
**Geoponica* 9.10: quomodo oleas florentes et fructuosas faciamus, et quomodo aegrotantes curemus.
**Geoponica* 10.2: quo tempore et quando arbores plantandae sint.
**Geoponica* 10.22: de plantatione pirorum et cura, et ne quid lapidosum habeant.
**Geoponica* 10.88: de cura arborum flores abiicientium aut quibus folia defluunt.
**Geoponica* 11.3: de insitione lauri et satione et transplantatione.
**Geoponica* 12.19: de cucurbitis et cucumeribus, et medela ex ipsis, et quomodo utraque sine semine interno proveniant, et praecocia fieri queant.
**Geoponica* 14.6: de columbario.
**Geoponica* 14.22: de anseribus.
**Geoponica* 17.5: de admissura.
**Geoponica* 18.11: ut oves et caprae peste non laborent.

## Notae 

## Bibliographia 
*Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) pp. xvii-xix

Categoria:Libri de re rustica
Categoria:Litterae Graecae antiquae
Categoria:Graeciae scripta
Categoria:Scripta saeculo 2
Categoria:Libri deperditi
Pamphilus Alexandrinus

**Pamphilus Alexandrinus** fuit grammaticus saeculi 1 exeunte, Graece scribens, cuius opus nunc est deperditum. *Suda* Pamphilum sic describit:
:"Pamphilus, Alexandrinus, grammaticus Aristarcheus, scripsit:
:* Herbarum imagines ordine alphabetico
:* De re rustica libri 3
:* In Nicandri loca non explicata; et ea quae vocantur Ophiaca
:* De pictura et pictoribus illustribus
:* Pratum (variarum glossarum aut dictionum libri 95, ab Ε littera usque ad Ω (nam ab A usque ad Δ Zopyrion conscripserat)
:* Artem grammaticam
:* Artem criticam
:et alia plurima grammatica."
In *Geoponicis* citatur et liber *Physicorum* () sic:
:"Pamphilus autem in libro  ait quod equi luporum vestigiis insistentes obtorpent crura."

Opus *Pratum* () fortasse idem fuit ac *De nominibus et verbis* () ab Athenaeo nominatim laudatum alibique sine nomine citatum. Principe Hadriano Lucius Iulius Vestinus epitomen huius operis confecit. Opus autem de locis Nicandreis semel ab Athenaeo citatur sine nomine Pamphili. 

Librum Pamphili *De plantis* () sic Galenus describit:
:"Nam et Pamphilus eum in modum tractatum *de herbis* composuit; verum is ad fabulas aniles versus est simulque praestigias quasdam Aegyptias deliras, iunctis nonnullis incantationibus quas, cum herbas colligunt, admurmurant. Et sane utitur iis ad amuleta et incantationes non solum superstitiosas et a medicina alienas sed etiam falsas universas ... Verum Pamphilo, sicut et plerisque aliis, otium fortasse supererat inutiles fabulas libris intexere." 
Exstant in *Hippiatricis* et in libris *Geoponicorum* Constantino Porphyrogenito dicatis nonnulla excerpta ex opere *De plantis* dempta:
* *Geoponica* 2.20: quo deprehendatur an sata symmetriam habeant.
* *Geoponica* 5.23: de putatione.
* *Geoponica* 7.20: vini odorati et dulcis conficiendi ratio.
* *Geoponica* 10.39: de plantatione damascenorum.
* *Geoponica* 10.86: quomodo ex locis longe distantibus apportata semina plantae fiant.
* *Geoponica* 13.15: ad pulices domesticos.
* *Geoponica* 14.14: ne gallinae abortiant.

## Notae 

## Bibliographia 
* Oskar Dreyer, "Pamphilos. 3" in 
* Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
* Max Wellmann, "Pamphilos" in *Hermes* vol. 51 (1916) pp. 1-64
* C. Wendel in  vol. 18 pars 2 coll. 336-349

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Scriptores Aegypti Graecoromani
Categoria:Nati saeculo 1
Categoria:Mortui saeculo 1 aut 2
Didymus (scriptor de re rustica)

**Didymus** (Graece Δίδυμος) fuit scriptor de re rustica, Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Didymi dempta. Eruditi dubitant an sit idem ac Didymus Chalcenterus philologus saeculi I a.C.n.

## Index fragmentorum 
* *Fragmenta Anatolii de bubus* in corpore *Hippiatricorum* servata
* *Geoponica* 1.5: prognosticatio temporum.
* *Geoponica* 2.3, 14, 17, 26, 33-35, 48: de satione.
* *Geoponica* 4. 3, 13.
* *Geoponica* 5.3, 14, 27.
* *Geoponica* 6.5, 10. 18.
* *Geoponica* 7.18.
* *Geoponica* 8.22.
* *Geoponica* 9.5, 15.
* *Geoponica* 10.3, 6, 17, 3345, 68, 71, 77.
* *Geoponica* 11.5, 18, 25.
* *Geoponica* 12.3, 14, 18, 28.
* *Geoponica* 13.2, 4, 14.
* *Geoponica* 16.22.
* *Geoponica* 17.3, 8, 20.
* *Geoponica* 18.3, 8, 15.
* *Geoponica* 19.7, 9.
* *Geoponica* 20.3.

## Notae 

## Bibliographia 
* Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. x

Categoria:Scriptores de re rustica
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Zoroaster (scriptor pseudonymus)

**Zoroaster** (aut fortasse **Zoroastres Proconnesius**) est nomen ficticium auctoris de magia et de mirabilibus plantarum, Graece scribens, cuius opus nunc est deperditum. Exstant in Plinii *Naturalis historia* et in *Geoponicis* Constantino Porphyrogenito dicatis nonnulla excerpta operi Zoroastro adscripta. In glossis multilinguibus quae operibus Dioscoridis *De materia medica* et pseudo-Apulei *Herbario* subiunguntur, nonnullae glossae Zoroastreae dicuntur.

Hoc opus nihil commune habet nisi cum scriptis prophetae Zoroastris nisi cum *Apocalypse Zostriani* bibliothecae Nag Hammadi. *Suda* autem prophetam Persam cum scriptore Graeco confundens sic describit:
:"**Zoroastres**, Persomedus, ceteros astronomos scientia superans, qui etiam fuit primus auctor Magorum nominis apud ipsos recepti. Fuit autem annis 500 ante bellum Troianum. Circumferuntur eius:
:* Libri quattuor de natura
:* De lapillis pretiosis unus
:* Praedictiones ex inspectione stellarum
:* Apotelesmaticorum libri quinque"

## Fontes antiqui 
*  30.3-11 Textus

## Index fragmentorum hodie servatorum 
*Dioscorides, *De materia medica: glossae* 2.118, 136, 164; 4.68, 75, 176.
*Plinius, *Naturalis historia* 18.200; 37.133, 150, 157, 159.
**Geoponica* 1.7-8: de seminibus serendis secundum positionem lunae; de positione lunae inter signa zodiaci quo tempore Canicula oritur.
**Geoponica* 1.10: de positione lunae inter signos zodiaci tempore primi tonitrus post Caniculam ortam.
**Geoponica* 1.12: de revolutione duodecim annorum Iovis.
**Geoponica* 2.15: prognosticatio seminum florentium.
**Geoponica* 5.46: in qua domo agente luna vindemiare oporteat, et quod decrescente ipsa et sub terra latente vindemiare oporteat.
**Geoponica* 7.5: de apertione doliorum, et quid cavere oporteat tempore quo ipsa aperimus.
**Geoponica* 7.11: ut neque tonitrua neque fulgura in vappam pervertant vina.
**Geoponica* 10.83: ut arbor sterilis fructum ferat.
**Geoponica* 11.18: de rosis (pars capituli).
**Geoponica* 13.9: de scorpiis (pars capituli).
**Geoponica* 13.16: de cantharidibus.
**Geoponica* 15.1: de physicis sympathiis et antipathiis.

## Notae 

## Bibliographia 
*Beck, Roger (1991). "Thus Spoke Not Zarathustra: Zoroastrian Pseudepigrapha of the Greco-Roman World." In *A History of Zoroastrianism,* vol. 3 (Lugduni Batavorum), pp. 491–565.
*Beck, Roger (2002). "Zoroaster, iv. As perceived by the Greeks" in *Encyclopaedia Iranica Online*
*Needham, Petrus, ed. (1704). *Γεωπονικά: Geoponicorum sive De re rustica libri XX Cassiano Basso scholastico collectore.* Cantabrigiae, p. xxi.

Categoria:Auctores Graeci antiqui
Categoria:Scriptores de re rustica
Categoria:Scriptores magici
Categoria:Scriptores operum deperditorum
Categoria:Scriptores pseudonymi
Categoria:Nati millennio 1 a.C.n.
Categoria:Mortui millennio 1 a.C.n.
Apuleius (scriptor pseudonymus)

[thumb|200px|[Plantago ex editione *Herbarii* anni 1484]]

**Apuleius** est nomen fictum auctoris vel auctorum de rebus rusticis et medicis, Latine scribentium. Opus breve de herbis servatum est in multis libris manu scriptis sub nomine Apulei. Opus aliud exstat de religione aut philosophia  Hermetica, nomine *Asclepius*, Apuleio attributum. Exstant etiam in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta operi Apulei adscripta.

## Opera integre servata 
**Herbarius* sive *Herbarium* sive *De herbis*
**Asclepius*

## Index fragmentorum 
**Fragmenta Anatolii de bubus* in corpore *Hippiatricorum* servata
**Geoponica* 1.5.3: Prognosticatio temporum.
**Geoponica* 1.14.10: de grandine.
**Geoponica* 2.8: de necessitate monticularum.
**Geoponica* 2.18: de seminibus post sationem.
**Geoponica* 2.39.3: de lupinis.
**Geoponica* 5.33.
**Geoponica* 6.11.
**Geoponica* 7.26.
**Geoponica* 8.38.
**Geoponica* 9.19.
**Geoponica* 10.21.
**Geoponica* 12.8.
**Geoponica* 13.5; Palladius, *Opus agriculturae* 1.35.9.
**Geoponica* 13.8.6.
**Geoponica* 13.9.5.

## Notae 

## Bibliographia 
* Ernestus Howald, Henricus E. Sigerist, edd., *Antonii Musae De herba vettonica liber; Pseudoapulei Herbarius; Anonymi de taxone liber; Sexti Placiti liber medicinae ex animalibus etc.* Lipsiae: Teubner, 1927. (*Corpus medicorum latinorum*, 4) Textus
* H. J. de Vriend, ed., *The Old English Herbarium and Medicina de quadrupedibus*. Londinii: Oxford University Press, 1984. (*Early English Text Society, original series*, 286)
*Anne McCabe, *A Byzantine Encyclopaedia of Horse Medicine: the sources, compilation, and transmission of the "Hippiatrica"*. Oxonii: Oxford University Press, 2007. ISBN 978-0-19-927755-1
*R. H. Rodgers, "The Apuleius of the *Geoponica*" in *California Studies in Classical Antiquity* vol. 11 (1978) pp. 197-207.

Categoria:Scriptores de re rustica
Categoria:Medici Romani antiqui
Categoria:Auctores Latini antiqui
Categoria:Scriptores pseudonymi
Categoria:Scriptores Imperii Romani
Categoria:Nati saeculo 4 aut 5
Categoria:Mortui millennio 1
!
Doctrina Buddhica

**Quinque Praecepta** constant e lege simplicissima morum, incepta laiciis Buddhae. Laicii ineunt persequi leges magistri eodem tempore, cum fiunt Buddhistae. Buddha dicitur docuisse quinque praecepta de misericordia et correctione societatis. Sic exercitores incipiantur sua voluntate vel quam simul mandate ab deis. Praecepta habent in animo adiuvare agendam non implicatam vitam, ut Octupla Via Nobilis facile possint progredi.

Buddha dixit incidentes praecepta esse donum ad se et ceteros homines. Etiam descripsit praemia praeceptorum et malas consecutiones fractorum praeceptorum.
#Incipio abstinere ab necandis vivis.
#Incipio abstinere ab furando.
#Incipio abstinere ab sexuali delicto.
#Incipio abstinere ab metiendo.
#Incipio abstinere ab vino quod circumducat ad neglegentiam.

**Quattuor Veritates Nobiles**
#De Natura Doloris: partus est dolor, senectus est dolor, morbus est dolor, mors est dolor, offensae sunt dolor, separatio ab rebus placentibus est dolor, non accipere res cupiditatas est dolor. Omnia vitae sunt dolor.
#De Origine Doloris: Est cupiditas quae est causa perpetuae existentiae cum delectatione et libidine, et quaerenda delectatione huc illuc, id est, cupere Venerem, cupere exsistentiam, cupere mortem.
#De Cessatione Doloris: Ad Cessationem doloris perducit cessatio concupiscendi, relictio cupidinis, libertas ab cupidine, et non fiducia in cupidine.
#Via ad Cessationem doloris: Cessatio doloris nullo pacto adipiscenda est nisi Octupla Via.

**Octupla Via**
*Rectus Aspectus
*Rectum Consilium
*Recta Verba
*Recta Actio
*Rectus Victus
*Rectus Nisus
*Recta Cogitatio
*Recta animi intentio

*Philosophia Buddhistica

Categoria:Religio Buddhistica
Fronto (scriptor de re rustica)

**Fronto** fuit scriptor de re rustica, nomine Romanus, fortasse Graece scribens, cuius opus nunc est deperditum. Exstant in *Geoponicis* Constantino Porphyrogenito dicatis nonnulla excerpta ex opere Frontonis dempta. Petrus Needham in editione *Geoponicorum* hunc Frontonem cum Frontone Emeseno agnoscit; hoc autem non liquet.

## Index fragmentorum 
* *Geoponica* 5.15: quod genera vitium mixta plantare non oporteat, et maxime albas cum nigris uvis (Frontonis secundum quosdam libros manuscriptos, Florentini secundum alios).
* *Geoponica* 7.12: quomodo praevenire liceat, et non permittere ut vina acescant, sed durabilia sint.
* *Geoponica* 7.22: quomodo vinum limpidum facias.
* *Geoponica* 12.10: quid commode iuxta olera seratur.
* *Geoponica* 19.2: de canibus.

## Bibliographia 
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xi

Categoria:Scriptores de re rustica
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n. aut 1
Categoria:Mortui millennio 1 a.C.n. aut 1
Arausio

**Arausio** sive Latinitate mediaevali **Aurenga** (Francogallice *Orange*) est urbs praefecturae Vallis Clausae in Francia, olim *Colonia Iulia Secundanorum Arausio* nuncupatum. Ibi Galli Tricastini habitaverunt. Sedes episcopalis a Medio Aevo ad annum 1790 erat.

thumb|Theatrum Romanum Arausionis
Familia regia Nederlandica nomen habet "Auriacum" a principatu Auriaco sive Arausionensis olim huic urbi attributo.

* Index communium praefecturae Vallis Clausae

## Notae 
## Nexus externi 
* Arausionis pagina interretialis
* 

Categoria:Urbes Galliae Romanae
Categoria:Domus Auriaca
Categoria:Communia Praefecturae Vallis Clausae
Categoria:Loci habitati praefecturae Vallis Clausae
Categoria:Coloniae Romanae
Categoria:Sedes episcopales Franciae
Paxamus

**Paxamus** fuit scriptor Graecus, fortasse saeculi II a.C.n., cuius opera nunc deperdita sunt. In lexico cuius titulus est *Suda* repperimus indicem operum Paxami.

Opera Paxami de re rustica legerunt et Varro et Columella. Exstant in *Geoponicis* Constantino Porphyrogenito dicatis, et in *Fragmentis Anatolii de bubus* in corpore *Hippiatricorum* servatis nonnulla excerpta ex opere Paxami dempta. Pollux Paxamum laudat ut auctorem de re culinaria. Athenaeus in *Deipnosophistis* eundem citat quia primus verbo Latino *isicia* usus est.

Paxamus, ut credunt nonnulli, etiam vivit in nomine panis biscocti quem Graeci *paximadion* appellant.

## Opera 
**Georgica* (de agricultura)
**De re culinaria ordine alphabetico*
**De arte tinctoria*
**Boeotica*
**Ars duodenaria* (de figuris Veneris)

## Index fragmentorum 
**Fragmenta Anatolii de bubus* in corpore *Hippiatricorum* servata
*Hesychius s.v. kachrydias artos.
**Geoponica* 2.4: de aquae investigatione.
**Geoponica* 2.43: qualia semina a quali herba iniuria afficiuntur.
**Geoponica* 4.9: de unguentaria vite.
**Geoponica* 5.29: de secunda pampinatione.
**Geoponica* 7.10: quibus temporibus vina in vappam perverti soleant.
**Geoponica* 7.23: quomodo vinum facias quod multam aquae mixturam ferat, quo modice insumptum multis sufficiat.
**Geoponica* 9.17: quomodo et quando oleas videmiare et legere oportet.
**Geoponica* 10.12: de plantatione pistaciorum (pars capituli).
**Geoponica* 10.34: quomodo punicum acescens dulce fiat.
**Geoponica* 10.54: ut aridi fici fructus integri permaneant.
**Geoponica* 10.62: de insitione amygdalae.
**Geoponica* 10.84: arborum cura quae singulas earum noxas sanat.
**Geoponica* 12.17: de brassica et medela ex eadem.
**Geoponica* 12.32: de caucalidibus.
**Geoponica* 12.40: de portulaca.
**Geoponica* 13.4: de muribus domesticis.
**Geoponica* 13.7: de talpis.
**Geoponica* 13.10: de formicis.
**Geoponica* 14.17: variae gallinarum medelae.
**Geoponica* 15.6: ut vindemiator mellis non pungatur.
**Geoponica* 15.10: ut a vespis aliquis non pungatur.
**Geoponica* 17.13: de medela boum, et ne ossa deglutiant.
**Geoponica* 18.21: melcae praeparatio compendiaria.
**Geoponica* 20.6: de piscibus (Paxamus cum aliis laudatur).

## Notae 

## Bibliographia 
*
*Petrus Needham, ed., *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) p. xvi

Categoria:Scriptores de re rustica
Categoria:Scriptores de re cibaria
Categoria:Erotici
Categoria:Scriptores operum deperditorum
Categoria:Auctores Graeci antiqui
Categoria:Nati millennio 1 a.C.n.
Categoria:Mortui millennio 1 a.C.n.
Basilica Sanctae Familiae

right|thumb|250px|Despectus in Sanctam Familiam

**Sancta Familia** est magna Ecclesiae Catholicae Romanae  basilica Barcinonis in Hispania more modernismo. Nondum perfecta est sed iam in indicem Patrimonii totii mundi addita. Totum nomen *Templum Expiatorium Sanctar Familiae* est. Antonius Gaudí i Cornet operam huic basilicae dedit quadraginta annos. Quindecim ultimos annos suae vitae Gaudius solum aedificavit. Quod basilica lente aedificata est, Gaudi dicitur iocavisse suum clientem non festinare.

Secundum acta diurna *El Periodico de Catalunya*, plus quam decies centena milia homines imperfectam basilicam visitaverunt anno 2004.

Omnes partes formae plena signa religionis Christianae est quod Gaudi voluit basilicam esse “ultimum magnum templum religionis Christianae”. Duodeviginti altae turres erunt ut ordine duodecim Apostolos tunc quattuor Evangelistas tunc Virginem Mariam tunc altissimum Iesum Christum depingant. (Picturae inventae recente ostendunt turrem Virginis Mariae debere esse breviorem quam turres Evangelistarum.) In summis turribus Evangelistarum statuae signorum erunt: taurus Sancti Lucae, aquila Sancti Iohannis, leo Sancti Marci, angelus Sancti Matthaei  In summa turri Iesu Christi erit maxima crux. Altitudo quae unum metrum minus quam Montjuïc est huius turris 170 metros erit quod Gaudi credidit montem creatam a Deo non superandam esse a basilica creata a homine. In summis aliis turribus signa sacramenti Eucharistiae, triticum uvaeque. 

Basilica tres facies magnas asperitate habebit. Facies ad orientem versa ortum Iesu Christi ostendat; facies ad occidentem perpessionem ostendat. Facies meridiana gloriam ostendabunt. Facies ortus prima aedificavit itaque simillima modi Gaudi. Perpessionis facies macrum excruciatumque modum secuta est quem Iosephus Subirachs designavit. Fortasse figurae in summis turribus faciei ortus factae sunt ex modo Cubi.

Verba ex liturgia multas partes ornant. Turres verbis “Hosanna” “Excelsis” et “Sanctus” ornatae sunt.  Portae faciei perpessionis verbis Bibliorum per multas linguas etiam lingua Catalana inscriptae sunt.  Facies gloriae verba ex symbolo Apostolorum habebit.

Intra basilicam varia signa erunt. Alia signa sanctos et virtutes et peccata depingent. Alia signa imagines sicut regiones Hispaniae depingent.

A 31 Octobris 2025 ecclesiarum Christianarum altissima est, 162,9 m habens et ecclesia cathedrali Ulmensi altior. Exspectatum est basilicam anno 2026 perfecturam esse. Aedificare nunc celerius quam origine est quod nunc computatri sunt.

## Nexus externi
* Situs proprius

## Notae
Categoria:Basilicae
Categoria:Barcino
Categoria:Loci hereditatis mundialis in Hispania
Categoria:Ecclesiae Hispaniae
Pescennius Niger

**Gaius Pescennius Niger** (natus circa annum 140; mortuus 194) fuit usurpator Romanus. 

## Vita Privata 
Italicus natus et ex ordine equestri fuit praefectus cohortibus Marco Aurelio regnante, tribunus militum Commodo imperatore. Circa annos 180 et 183 adlectus est inter praetorios senatores. Anno 183 pugnis contra Sarmatas interfuit, tum inter annos 183 et 191 consul suffectus creatus est, tum in Gallia contra profugas certavit. Denique anno 191 factus est Augusti legatus pro praetore Syriae.

## Imperator 
Aprili 193 a legionibus orientalibus, Pertinace mortuo et emptione imperii Iuliani acta, imperator factus est. Sed Iunio vel Iulio eiusdem anni senatus eum hostem proclamavit et Decembri apud Cyzicum contra Septimium Severum certavit et victus est. 1 Ianuarii 194 in Oriente consul II ordinarius factus mense Ianuario iterum apud Nicaeam victus est. 13 Februarii 194 Aegyptus ad Septimium Severum defecit, 31 Martii Severus tertio apud Issum vicit. Aprili exeunte apud Antiochiam captus et caesus est.

## Fontes 
* Cassius Dio, *Historia Romana* libri 74-75
* Herodianus, *Ab excessu Divi Marci* 2.9-3.4.
* *Historia Augusta*, "Pescennius Niger" (vita partim mythistorica Aelio Spartiano tributa)

## Bibliographia 
* Anthony Birley, *Septimius Severus: the African emperor* (Londinii, 1971) p. 172 ff.

## Notae 

Categoria:Imperatores Romani
Categoria:Consules
Categoria:Legati Syriae
Categoria:Senatores
Categoria:Mortui 194
Categoria:Nati saeculo 2
Christ School (Arden)

**Christ School** vel Latine fere *Schola Christi* sita est in Arden prope Asheville in Carolina Septentrionalis. In hac schola ducenti fere discipuli, quorum omnes sunt pueri, litteris student. Plerique discipuli in sicut deversoriis in campo ipso scholae habitant; pauci autem apud suos domus habitant.

## Locus 
Campus huius scholae in quingentis iugeris panditur. Hic campus habet semitas et lacus et pulchros conspectus montium, quorum nomen est Blue Ridge vel fere Iugum Caeruleum, quibus terris discipuli saepe utuntur ad se reficiendos.

## Historia 
Ludus Christi a Patre in Ecclesia Anglica Thomas Wetmore et uxore conditus est anno 1900. Cum nulla schola publica in hoc loco illo tempore esset, Wetmore et uxor sperabant ut instituerent mores academicos in discipulis rusticis. Ante annum 1927 et pueri et puellae in hac schola admitti poterant. Postea autem licuit pueris solis intrare.

## Fides 
Ludus Christi cum ecclesia Anglica coniungitur, sed et facultas et discipuli habent varias fides alias. Die Martis et die Iovis, pueri brevi tempore ad precandum in ecclesiam eunt. Die Solis, et discipuli et facultas ad longos ritus eunt.

## Vita Discipuli 
Discipuli severum regimen vitae agunt. Sine curatoribus discipuli mane opera faciunt ut purum campum conservent. Tum student variis disciplinis. Postea discipuli eunt ad palaestram ut duas horas se exercitent. Vespere discipuli cenam in refectorio consumunt. Nocte discipuli in illis deversoriis duas horas student. Cum otium habent, in medio campo ludunt, exempli gratia pisces carpentes.

## Academiae 
Ludus Christi conatur ut paret discipulos ut in universitatem intrent. Triginta quattuor cursus elevatos studiorum offert. Inter linguas externas quibus discipuli student est lingua Latina.

## Athleticae 
Necesse est omni discipulo persequi athletica. Multa genera ludorum athleticorum sunt, inter quae sunt ludus basipilae corbifollisque, nec non pilamalleus pediludiumque.

## Opus Commune 
Necesse est omni discipulo decem horas agere laboranti pro civitate.

## Nexus externus 
* Christ School

Categoria:Carolina Septentrionalis
Categoria:Scholae Civitatum Foederatarum
Azureus

**Azureus** est nomen coloris caeruleo propinqui. In Aevo Medio etiam azzurum vocabatur.

## Notae
## Pinacotheca

Fasciculus:Dendrobates azureus (Dendrobates tinctorius) Edit.jpg|Dendrobates azureus (Dendrobates tinctorius)
Fasciculus:Alcedo azurea - Julatten.jpg|Alcedo azurea
Fasciculus:Azure kingfisher 7th Brigade Park Chermside P1090486.jpg|Ceyx azureus
Fasciculus:Raibosceles azureus natur.jpg|Raibosceles azureus
Fasciculus:Copadichromis azureus.jpg|Copadichromis azureus
Fasciculus:Curculionidae - Eupholus azureus.JPG|Eupholus azureus
Fasciculus:Cochoa azurea 1838.jpg|Cochoa azurea
Fasciculus:Pilosocereus azureus0.jpg|Pilosocereus azureus

## Aliud inceptum Vicipaediae
Categoria:Colores biologiae